Dunajská Streda, madź. "Dunaszerdahely", miym.: "Niedermarkt") – miasto we Słowacyji, we trnawskim kreju, na Małyj Naddunajskij Niżce. Jedne ze nojsrogszych miastōw na wyspie Žitný ostrov (madź. "Csallóköz"). Piyrszy roz spōmniane we 1250 roku pode mianym "Zerda". Dziepiyro we XVIII stoleciu wkludzōno miano "Szerdahely", co we madziarskij godce ôznaczo "plac targōw co strzoda". Mimo aże niyskorzi targi urzōndzano we piōntki, miano już sie ôstało. Przidōmek "Duna-" dodano we XIX stoleciu, miano słowacke je we użyciu ôd 1919. Je to srogi ôstrzodek madziarskij miyńszości, pōmiyszkuje sam przez 80% Madziarōw.